Каця ўсё добра разумеее: не толькі звычайныя словы, але і мастацтва. Яна вельмі эмацыянальная дзяўчынка,люіць глядзець добрае кіно, і калі якая-небудзь грубая сцэна ў кіно ёй не спадабаецца, яна можа запраста выключыць або пераключыць тэлевізар. Каця не змагла навучыцца чытаць і пісаць, хаця да яе і прыходзілі педагогі: у дзяўчынкі слабая маторыка рук. Аднак свежыя газеты і часопісы яна праглядае самай першай у сям’і. Дома ў Каці свой пакой, і яна не любіць лішняй прысутнасці, праўда спраўляцца з ранішнімі зборамі ёй дапамагае мама. Канечне ж, разважае Марыя Уласік, каб у малых гарадах былі вузкія спецыялісты, накіраваныя на работу з непасрэднымі захворваннямі, магчыма, яны змаглі яе дачцы развіцца. Што датычыцца нагі, то вынікі аперацыі яе могуць быць непрадказальнымі і пакуль сям’я лічыць немэтазгодным гэта рабіць.